CELEX: 41993D0021
Language: el
Date: 1993-12-14 00:00:00
Title: Κεκτημένο του Σένγκεν - Απόφαση της εκτελεστικής επιτροπής της 14ης Δεκεμβρίου 1993 σχετικά με την παράταση της ενιαίας θεώρησης [SCH/Com-ex (93) 21]

Avis juridique important

|

41993D0021

Κεκτημένο του Σένγκεν - Απόφαση της εκτελεστικής επιτροπής της 14ης Δεκεμβρίου 1993 σχετικά με την παράταση της ενιαίας θεώρησης [SCH/Com-ex (93) 21]  

Επίσημη Εφημερίδα αριθ. L 239 της 22/09/2000 σ. 0151 - 0153

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 14ης Δεκεμβρίου 1993σχετικά με την παράταση της ενιαίας θεώρησης[SCH/Com-ex (93) 21]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας Σένγκεν,το άρθρο 17 παράγραφος 3 στοιχείο ε) της προαναφερθείσας σύμβασης,ΑΠΟΦΑΣΙΖΕΙ:Η παράταση της ομοιόμορφης θεώρησης θα πραγματοποιηθεί σύμφωνα με τις κοινές αρχές οι οποίες έχουν καθοριστεί στο συνημμένο στο παράρτημα της παρούσας δήλωσης έγγραφο.Παρίσι, 14 Δεκεμβρίου 1993.Ο ΠρόεδροςA. LamassoureΠΑΡΑΡΤΗΜΑ ΣΧΕΤΙΚΑ ΜΕ ΤΗΝ ΠΑΡΑΤΑΣΗ ΤΗΣ ΟΜΟΙΟΜΟΡΦΗΣ ΘΕΩΡΗΣΗΣΚΟΙΝΕΣ ΑΡΧΕΣ1. Η σύμβαση εφαρμογής προβλέπει στο άρθρο 17 παράγραφος 3 στοιχείο ε), ότι η εκτελεστική επιτροπή λαμβάνει τις απαραίτητες αποφάσεις σχετικά με τους όρους παράτασης των θεωρήσεων, προκειμένου να προστατευθούν τα συμφέροντα του συνόλου των συμβαλλομένων μερών. Η διάταξη αυτή, αποτελεί τη νομική βάση των κοινών αρχών που καθορίζονται στο σημείωμα αυτό.2. Η παράταση της διάρκειας διαμονής της θεώρησης είναι δυνατή στην περίπτωση καινούριων δεδομένων, που προκύπτουν μεταγενέστερα της χορήγησης της θεώρησης. Η αίτηση πρέπει να είναι δεόντως αιτιολογημένη, ιδιαίτερα λόγω ανωτέρας βίας, εξαιτίας ανθρωπιστικών, επαγγελματικών ή σοβαρών προσωπικών λόγων. Σε καμία περίπτωση δεν πρέπει να απομακρύνεται από το σκοπό για τον οποίο χορηγήθηκε η θεώρηση. Οι διοικητικές αρχές είναι αρμόδιες προκειμένου να αποφανθούν για το αν η επικαλούμενη αιτία δικαιολογεί πράγματι τη χορήγηση παράτασης.3. Η παράταση της θεώρησης δεν πρέπει να έχει ως στόχο την παράταση της διάρκειας διαμονής πέραν των 90 ημερών.4. Η παράταση της θεώρησης πραγματοποιείται σύμφωνα με την εθνική διαδικασία.5. Υπεύθυνη αρχή είναι η αρχή της χώρας στο έδαφος της οποίας βρίσκεται το πρόσωπο που αιτεί την παράταση της θεώρησής του, ακόμα και στην περίπτωση κατά την οποία η παράταση της αίτησης θα οδηγούσε στη μετάβαση στο έδαφος άλλου συμβαλλόμενου μέρους.Υπεύθυνες για την παράταση της θεώρησης, για κάθε συμβαλλόμενο μέρος είναι οι ακόλουθες διοικητικές αρχές:- Βέλγιο: για τα απλά διαβατήρια: Gouvernements provinciaux (νομαρχίες)· για τα διπλωματικά και υπηρεσιακά διαβατήρια: Ministère des affaires étrangères (Υπουργείο Εξωτερικών).- Γερμανία: Ausländeramt der jeweiligen Stadt oder des Landkreises (γραφείο αλλοδαπών του αντίστοιχου δήμου ή κοινότητας).- Ελλάδα: Υπουργείο Δημόσιας Τάξης (γραφεία αλλοδαπών).- Ισπανία: για τα απλά διαβατήρια: Dirección General de la Policía (Comisaría General de Documentación), Gobernadores civiles y por delegación por las Jefaturas Superiores de Policía, Comisarías Provinciales de Policía y Comisarías locales de Policía [γενική διεύθυνση της αστυνομίας (διεύθυνση τεκμηρίωσης), νομάρχες και εξ ονόματος αυτών διοικητήρια της αστυνομίας, περιφερειακά και τοπικά αστυνομικά τμήματα]· για τα διπλωματικά και υπηρεσιακά διαβατήρια: Ministerio de Asuntos Exteriores (Υπουργείο Εξωτερικών).- Γαλλία: Préfectures (à Paris, Préfecture de police)· [Νομαρχίες (στο Παρίσι, αστυνομία)].- Ιταλία: Ufficio degli Stranieri (Questura Republica) (υπηρεσία αλλοδαπών).- Λουξεμβούργο: για όλες τις θεωρήσεις: Service des passeports et visas du Ministère des Affaires étrangères (υπηρεσία διαβατηρίων και θεωρήσεων του Υπουργείου Εξωτερικών).- Κάτω Χώρες: για τα απλά διαβατήρια: Hoofden van de regionale politie (οι επικεφαλής της αστυνομίας περιφέρειας)· για τα διπλωματικά και υπηρεσιακά διαβατήρια: Ministerie van Buitenlandse Zaken (Υπουργείο Εξωτερικών).- Πορτογαλία: Serviço de Estrangeiros e Fronteiras του Ministério da Administração Interna (υπηρεσία αλλοδαπών και συνόρων του Υπουργείου Εσωτερικής Διοίκησης).6. Σε σχέση με τις εθνικές διαδικασίες η παράταση της θεώρησης πραγματοποιείται είτε με την επίθεση μίας καινούριας αυτοκόλλητης θεώρησης είτε με σφραγίδα.7. Η παράταση της θεώρησης συνεπάγεται την είσπραξη τέλους.8. Η παράταση της θεώρησης πρέπει να τηρεί τον εξαιρετικό χαρακτήρα στην περίπτωση των προσώπων που ανήκουν σε μία ιθαγένεια ή κατηγορία που υπόκειται σε ένα ή περισσότερα συμβαλλόμενα μέρη στη διαδικασία διαβούλευσης των κεντρικών αρχών. Στην περίπτωση που χορηγείται παράταση, πρέπει να ενημερώνεται η κεντρική αρχή της χώρας της οποίας η προξενική αρχή χορήγησε τη θεώρηση.9. Εκτός από αντίθετη απόφαση της διοικητικής αρχής που προβαίνει στη χορήγηση της θεώρησης, η θεώρηση που παρατάθηκε παραμένει μία ομοιόμορφη θεώρηση και επιτρέπει την είσοδο στο έδαφος όλων των συμβαλλομένων μερών για το οποίο η θεώρηση ήταν έγκυρη όταν χορηγήθηκε.